
UAB „KĖDAINIŲ VANDENYS“ VEIKLOS ATASKAITA
2022 m.





INFORMACIJA APIE BENDROVĘ

	Bendrovės pavadinimas
	Uždaroji akcinė Bendrovė „Kėdainių vandenys“

	Bendrovės kodas
	161186428

	Buveinės adresas
	Dotnuvos g. 5, LT 57177, Kėdainiai

	Įsteigimo data
	UAB „Kėdainių vandenys“ (toliau – Bendrovė) buvusi Specialiosios paskirties uždaroji akcinė Bendrovė „Kėdainių vandenys“, įsteigta 1991 m. rugsėjo 9 dieną, vadovaujantis Lietuvos Respublikos Vyriausybės 1991 m. birželio 21 d. nutarimu Nr. 246 „Dėl valstybinių vandens tiekimo ir kanalizacijos įmonių perdavimo savivaldybėms“. Bendrovės steigėja Kėdainių rajono savivaldybė.

	Bendrovės vadovas
	Direktorius Rimgaudas Praninskas

	Įstatinis kapitalas, akcijų pokytis
	Bendrovės įstatinis kapitalas yra 20 523 993,10 Eur (dvidešimt milijonų penki šimtai dvidešimt trys tūkstančiai devyni šimtai devyniasdešimt trys eurai ir 10 centų). Bendrovės įstatinis kapitalas padalytas į 7 077 239 (septynis milijonus septyniasdešimt septynis tūkstančius du šimtus trisdešimt devynias) paprastąsias vardines akcijas.  Akcijos nominali vertė yra 2,90 Eur (du eurai devyniasdešimt centų).
Kėdainių rajono savivaldybei priklauso 7 071 705 akcijos (99,92 %), 5534 akcijos (0,08 %) priklauso 51 fiziniam asmeniui, kurios perimtos reorganizavus UAB “Akademijos komunalinės paslaugas“.

	Pagrindinė veikla
	Bendrovės vykdomos veiklos pagal Ekonominės veiklos rūšių klasifikatorių (ERVK 2):
Vandens surinkimas (išgavimas), valymas ir tiekimas (36);
Nuotekų valymas (37).



BENDROVĖS STRATEGINIAI TIKSLAI

[bookmark: _Toc338230450]2020-2022 m. UAB „Kėdainių vandenys“ veiklos strategija patvirtinta 2020 m. gegužės 4 d. direktoriaus įsakymu Nr. V-37 „Dėl 2020-2022 m. UAB „Kėdainių vandenys“ veiklos strategijos patvirtinimo“.  
Strateginiai tikslai:
· teikti vartotojams ir abonentams patikimas, kokybiškas vandens tiekimo ir nuotekų tvarkymo paslaugas, patiriant mažiausias sąnaudas ir darant minimalų poveikį aplinkai;
· Bendrovės veiklos efektyvumo ir paslaugų kokybės gerinimas;
· paslaugų prieinamumo didinimas;
· paviršinių nuotekų sistemos tvarkymas ir plėtra;
· eksploatuojamo turto naujinimas; 
· darbuotojų darbo saugos ir kokybės gerinimas.

VYKDOMOS APLINKOSAUGOS INICIATYVOS IR POLITIKA

Bendrovės paskirtis – užtikrinti patikimas geriamojo vandens tiekimo ir nuotekų tvarkymo paslaugas vartotojams ir abonentams, darant mažiausią poveikį aplinkai.
Bendrovės aplinkosauginė politika:
· laikytis Lietuvos Respublikos įstatymų ir atitikties įsipareigojimų, reglamentuojančių aplinkos apsaugą;
· taupyti ir racionaliai naudoti gamtinius ir energetinius išteklius;
· taikyti prevencines priemones, siekiant kuo mažiau teršti aplinką, orą ir vandenį;
· naudoti medžiagas, mažiausiai žalingas aplinkai;
· šviesti, mokyti ir skatinti darbuotojus dirbti sąmoningai paisant aplinkos, jausti atsakomybę už savo veiklos įtaką aplinkai darbe; 
· šviesti visuomenę aplinkosaugos klausimais.

INFORMACIJA APIE TEIKIAMŲ PASLAUGŲ RINKĄ IR PAGRINDINES KLIENTŲ GRUPES

Bendrovės teikiamų paslaugų teritorija – Kėdainių rajono savivaldybė. 
2022 m. UAB „Kėdainių vandenys“ centralizuotais tinklais teikė paslaugas 19912 vnt. vartotojų ir abonentų (2021 m. 19786 vnt.), iš jų: 
13123 vnt. – daugiabučių namų vartotojams,
6227 vnt. – individualių namų vartotojams,
562 vnt. – abonentams (įmonėms, įstaigoms ir organizacijoms). 
Iš 19912 vnt. vartotojų ir abonentų – 2008 vnt. tiekiamas tik vanduo, 230 vnt. tvarkomos tik nuotekos.

PERSONALAS, ATLYGINIMŲ POLITIKA

Bendrovės vadovas – direktorius. Nuo 2019 m. kovo mėn. direktoriaus pareigas eina Rimgaudas Praninskas. Direktorius vadovauja administracijai, kuri organizuoja ir vykdo Bendrovės ūkinę veiklą, siekdamas stabilaus ir efektyvaus Bendrovės darbo. Bruto išlaidos vadovo darbo užmokesčiui 2022 m. sudarė 43 228,28 Eur. 2022 m. gruodžio 31 dieną Bendrovėje dirbo 108 darbuotojai. Metinį Bendrovės darbo užmokesčio bruto (neatskaičius darbuotojo mokesčių) fondą 2022 m. sudarė 2 010 448 Eur.

UAB „Kėdainių vandenys“ vidutinis darbo užmokestis:
	Darbuotojų pareigybių grupės
	Darbuotojų skaičius*
	VDU (mėnesinis)

	
	
	

	Vadovai
	1,0
	3641,59

	Padalinių vadovai
	6,8
	2335,05

	Specialistai, meistrai
	17,3
	1834,02

	Apskaitininkai
	1,9
	1680,81

	Kontrolieriai-apeiviai
	4,6
	1296,54

	Chemikai, laborantai
	3,7
	1145,35

	Elektromonteriai, elektrikai
	4,9
	1392,69

	Tekintojai,suvirintojai
	2,0
	1405,63

	Traktorininkai, šaltkalviai-ekskavatorininkai, vairuotojai
	12,9
	1477,91

	Apskaitos prietaisų šaltkalviai remontininkai,šaltkalviai suvirintojai
	2,8
	1507,65

	Operatoriai, dispečeriai, mašinistai
	13,7
	1190,68

	A.a.d: šaltkalviai, vairuotojai,suvirintojai, įrenginių šaltkalviai remontininkai
	32,2
	1388,74

	Tinklų apeiviai
	0,4
	1431,11

	Pagalbinis aptarnaujantis personalas
	3,2
	1160,62


*sąlyginis darbuotojų skaičius - darbuotojai dirbantys visą darbo laiką ir darbuotojai dirbantys ne visą darbo laiką, perskaičiuoti į dirbančius visą darbo laiką
Bendrovės vadovybė rūpinasi nuolatiniu darbuotojų kvalifikacijos kėlimu, užtikrina, kad darbuotojai turėtų visus privalomus atestatus, tobulintų darbui reikalingas kompetencijas, todėl organizuoja vidinius bei išorinius mokymus. 2022 metais profesiniuose mokymuose dalyvavo ir kvalifikacijos kėlimo seminaruose tobulinosi 131 darbuotojas[footnoteRef:1]. [1:  Darbuotojų skaičius suskaičiuotas pagal mokymuose sudalyvavusių dalyvių skaičių t.y jei trijuose mokymuose dalyvavo tas pats žmogus skaičius bus 3.] 


PAGRINDINIAI ĮVYKIAI TURĖJĘ ESMINĖS REIKŠMĖS BENDROVĖS VEIKLAI

	2022 m. UAB „Kėdainių vandenys“ įdiegta topografijos ir inžinerinės infrastruktūros informacinė sistema (toliau – TIIIS). Elektroninių paslaugų gavėjai, prisijungę prie sistemos, gali pateikti tikrinti ir tvarkyti topografinių bei inžinerinių tinklų planų erdvinius duomenis.
	2022 m. birželio 1 d. Lietuvos vyriausiasis administracinis teismas Vilniaus apygardos administracinio teismo 2021 m. vasario 23 d. sprendimą iš esmės paliko nepakeistą, o patikslindamas jo rezoliucinę dalį nurodė, kad pakeičiant Aplinkos apsaugos departamento prie Lietuvos Respublikos aplinkos ministerijos 2020 m. birželio 3 d. sprendimą Nr. AS-56 „Dėl patikrinimo akto tvirtinimo“, apskaičiuotas 1 648 438,00 Eur mokestis sumažinamas iki 284 391,04 Eur (dviejų šimtų aštuoniasdešimt keturių tūkstančių trijų šimtų devyniasdešimt vieno euro ir keturių centų). Šiuo sprendimu UAB „Kėdainių vandenys“ skirtą baudą, kuri siekė 1 648 438,00 Eur, Lietuvos vyriausias administracinis teismas sumažino iki 284 391,04 Eur.
	Dėl energetinės krizės išaugusių elektros ir dujų kainų 2022 m. lyginant su 2021 m. 690 tūkst. Eur padidėjo elektros energijos sąnaudos, 47,6 tūkst. Eur šildymo ir technologinio kuro sąnaudos. Bendrovė susidūrė su apyvartinių lėšų trūkumu todėl buvo paimta 200 tūkst. Eur paskola.
	Nuo 2022 m. lapkričio 1d. įsigaliojo naujos 2022 m. rugsėjo 30 d. Kėdainių rajono savivaldybės tarybos sprendimu Nr. TS-259 patvirtintos kainos.

DALYVAVIMAS INVESTICINIUOSE PROJEKTUOSE

UAB „Kėdainių vandenys“ 2022 m. dalyvavo investiciniuose projektuose pagal 2014-2020 m. Europos Sąjungos fondų investicijų veiksmų programos 5 prioriteto priemones Nr. 05.3.2-APVA-R-014 „Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas“. Projektai finansuojami iš Europos Sąjungos struktūrinių fondų, projekto vykdytojo UAB „Kėdainių vandenys“ bei projekto partnerio Kėdainių rajono savivaldybės lėšų.
Projektas „Vandentiekio ir buitinių nuotekų infrastruktūros rekonstrukcija ir plėtra Šėtos miestelyje, Kunionių kaime bei Kėdainių mieste“ Nr. 05.3.2-APVA-R-014-21-0008.
Projekto tikslas – didinti vandens tiekimo ir nuotekų tvarkymo paslaugų prieinamumą ir sistemos efektyvumą, Kėdainių miesto ir rajono gyventojams.
Projekto tikslinė grupė – Kėdainių miesto, Šėtos bei Kunionių gyvenviečių gyventojai, įmonės, įstaigos ir organizacijos.
Projekto uždaviniai: pagerinti Kėdainių miesto ir Kėdainių rajono Šėtos ir Kunionių gyvenviečių centralizuotai tiekiamo vandentiekio ir nuotekų surinkimo paslaugų kokybę bei pagerinti Kėdainių rajono Kunionių gyvenvietės nuotekų išvalymo kokybę. 2022 m. užbaigta paskutinė projekto dalis – „Šėtos miestelio vandentiekio ir nuotekų tinklų plėtra”. Šėtos mstl. įrengta: 8,13 km naujų vandentiekio tinklų, 15,32 km naujų nuotekų tinklų, rekonstruoti 2,7 km esamų vandentiekio tinklų. Šėtos mstl. Sudarytos sąlygos prisijungti 162 namų ūkiams prie centralizuoto vandentiekio sistemos, 269 namų ūkiams – prie nuotekų tvarkymo sistemos. Sutartis užbaigta, objektas priduotas. 
2022 m. siekiant išplėsti gyventojų prisijungimo galimybes pasirašyta sutartis su UAB „Pilnytis“. Papildomai Šėtos miestelio teritorijoje įrengta 684,6 m vandentiekio ir 633 m nuotekų tinklų.

2022 m. įgyvendintas projektas „Kėdainių miesto nuotekų valymo įrenginių rekonstrukcija“. Rangovas AB „Panevėžio statybos trestas“. Projektu „Kėdainių miesto nuotekų valymo įrenginių rekonstrukcija“ buvo siekiama padidinti nuotekų valymo paslaugų efektyvumą. Siekiamas rezultatas – bendrojo azoto koncentracija valytose nuotekose neturi viršyti „Nuotekų tvarkymo reglamente“ nustatytos 15 mg/l vertės. 
	Projekto metu įrengta nuotekų priėmimo kamera, debito ir koncentracijos išlyginamoji talpa pramonės nuotekoms, pastatytas papildomas kompleksinis mechaninio valymo įrenginys, renovuota esama mechaninio valymo patalpa, įrengiant naujas šildymo – vėdinimo, apšvietimo sistemas, sumontuotos naujos orapūtės, naujai įrengtoje nuotekų paskirstymo kameroje sumontuotas įrenginys, kuris tinkamai ir tolygiai paskirsto nuotekas į visas biologinio reaktoriaus linijas, įrengtos dvi naujos biologinio reaktoriaus linijos, antriniai nusodintuvai, dumblo tankintuvai, rekonstruotos esamų nuotekų valymo įrenginių kiekvienos linijos nitrifikacijos zonos, įrengta nauja perteklinio dumblo talpa, atnaujinta proceso vizualizacijos ir valdymo kontrolės SCADA sistema. Be to iš sutaupytų projekto lėšų įrengtas atvežtinių nuotekų priėmimo mazgo pastatas su vidaus inžinerija, automatine kanaline nešmenų gaudykle, vairuotojų identifikavimo sistema, debito apskaita, bei įsigytas teleskopinis autokrautuvas. 2022 m. pagrindinė darbų sutartis ir sutartys papildomiems darbams ir technikai įsigyti iš sutaupytų lėšų pilnai įvykdytos. Darbai užbaigti, paleidimo, derinimo darbai atlikti, objektas priduotas.
Įgyvendinto projekto vertė 3752,99 tūkst. Eur iš jų: Europos sąjungos fondo lėšos 2991,18 tūkst. Eur, Kėdainių rajono savivaldybės biudžeto lėšos, 379,3 tūkst. Eur, UAB „Kėdainių vandenys“ lėšos. 382,51 tūkst. Eur. 

Rekonstrukcijos darbai baigti ir projekte „Nuotekų valyklos rekonstrukcija Akademijos mstl. Kėdainių rajone“. Rangovas UAB ”Infes“.
Projekto tikslas – padidinti nuotekų tvarkymo sistemos efektyvumą Akademijos mstl. Kėdainių raj. sav., pagerinant Akademijos NVĮ išvalytų nuotekų kokybę iki reikalaujamų parametrų. Projektas finansuojamas iš Europos Sąjungos struktūrinių fondų, savivaldybės ir Bendrovės lėšomis. Rekonstrukcijos darbai užbaigti, vykdoma teisinė registracija. Baigiamųjų bandymų metu nevalytose nuotekose esančios teršalų koncentracijos buvo išvalytos iki projekte nurodytų reikalavimų: vidutinės BDS7, Nb, Pb koncentracijos valytose nuotekose atitinkamai sudarė 6,8 mgO2/l, 11,3 mgN/l, 0,46 mgP/l.

FINANSINIŲ IR NE FINANSINIŲ VEIKLOS REZULTATŲ ANALIZĖ

Vandens gavyba. UAB „Kėdainių vandenys“ eksploatuoja 52 vandenvietes. Iš Kėdainių miesto vandenvietės geriamasis vanduo tiekiamas Kėdainių miestui, Daumantų, Paobelio, Vilainių, Pelėdnagių, Sirutiškio, Medekšių ir Keleriškių gyvenvietėms. 
	2022 m. išgauta 1673,5 tūkst. m3 vandens. Vidutiniškai per parą išgaunama 4,58 tūkst. m3 vandens. Realizuota 1343 tūkst. m3 vandens. Lyginant su 2022 m. vandens išgavimas sumažėjo 111,0 tūkst. m3, realizacija sumažėjo 42,0 tūkst. m3. 
2022 m. Vandens netektis sudarė 330,5 tūkst. m3 (19,7%). Lyginant su 2021 m. vandens netektis sumažėjo 2,7%. 133,4 tūkst. m3 (7,9 % viso išgauto vandens) panaudota vandenviečių ir nuotekų valyklos technologinėms reikmėms, tinklų plovimui, gaisrų gesinimui, buitiniams poreikiams.
Vandentiekio tinklai. Šiuo metu UAB „Kėdainių vandenys“ eksploatuoja 358,6 km vandentiekio tinklų. Prie vandentiekio tinklų prijungti 508 hidrantai. Vandens tiekimo paslauga naudojasi 19130 vartotojų (71 % aptarnaujamoje teritorijoje gyvenančių vartotojų). 2022 m. prie centralizuotų vandentiekio tinklų prisijungė 138 nauji vartotojai. Vartotojai jungėsi Kėdainių m., Šėtos, Janušavos ir kitose gyvenvietėse. 
2022 m. vandentiekio tinkluose registruoti 256 gedimai: kaimuose – 159 vnt. (62,1%), 97 vnt. (37,9%) – Kėdainių mieste. Pagrindinės avarijų priežastys: seni metaliniai ir ketiniai vamzdynai. 
	Vandens kokybė. 2022 m. atlikta 2092 vnt. indikatorinių geriamojo vandens tyrimų, kokybinių rodiklių neatitiko 54 vnt. Daugiausia kokybinių rodiklių neatitiko amonis, drumstumas ir sulfatai. Amonio ir sulfatų padidėję rodikliai susiję su požeminiame žemės sluoksnyje esančio vandens kokybe ir mes įtakoti jo negalime, nes nėra žinomų efektyvių šalinimo priemonių. Drumstumo rodiklio viršijimas susijęs su netvarkingai prižiūrimu vartotojo vidaus vandentiekiu. Indikatoriniai rodikliai nedaro neigiamo poveikio žmogaus sveikatai, todėl jie yra stebimi. 2022 m. atlikta 820 vnt. mikrobiologinių tyrimų iš jų kokybės neatitiko 21 vnt. Jeigu atlikus pakartotinus tyrimus nustatomi neatitikimai, tuomet vykdomi vandenvietės ir tinklų dezinfekavimo darbai. Toksinių tyrimų 2022 m. atlikta 1391 vnt.,  iš jų neatitiko 1 vnt. (boras), kiti atlikus pakartotiniems tyrimams nepasitvirtino. 
	2022 m. pradėta eksploatuoti nauja vandens gerinimo stotis Saviečių kaime.
Nuotekų surinkimas. Kėdainių rajone Bendrovė eksploatuoja 263,3 km nuotekų tinklų. Išleidžiamos nuotekos nuotekų tinklais patenka į Bendrovės eksploatuojamus valymo įrenginius. 
Nuotekų tvarkymo paslauga naudojasi 17495 vartotojai (64,9 % visų Bendrovės aptarnaujamoje teritorijoje gyvenančių vartotojų). 2022 m. prie nuotekų tinklų prisijungė 275 nauji vartotojai. Ataskaitiniais metais nuotekų tinkluose įvyko 220 gedimų (didžioji dalis – užsikišimai).
2022 m. padidėjo nuotekų infiltracija (2021 m. – 37,3 %, 2022 m. – 44,7 %). Infiltracija iš dalies priklauso nuo iškritusių kritulių kiekio, ypač liūčių metu, kai lietaus vanduo patenka į nuotekų tinklus per gatvėse ar kitose vietose įrengtus nuotekų šulinių liukus, bei nesandarius vamzdynus ir dėl nesąžiningų abonentų ir vartotojų, pasijungusių paviršines nuotekas į nuotekų tinklus. 
Nuotekų valymas ir nuotekų valymo kokybė. Bendrovė eksploatuoja 32 nuotekų valymo įrenginius. 2022 m. buitinių ir gamybinių nuotekų išvalyta 3391,4 tūkst. m3, iš jų 93,8 %, t. y. 3181,8 tūkst. m3 (2021 m. 2683,2 tūkst. m3) Kėdainių miesto valymo įrenginiuose.
	2022 metais visos (išskyrus Surviliškio valymo įrenginius) Bendrovės eksploatuojamų valyklų išleidžiamos nuotekos atitiko Taršos integruotos prevencijos ir kontrolės leidime nustatytą į gamtinę aplinką leidžiamų išleisti nuotekų užterštumą. Surviliškio valymo įrenginiuose viršytas BDS7 užterštumo rodiklis.
	Rodiklis
	Visų eksplotuojamų valymo įrenginių
	Kėdainių miesto VĮ

	Atitekančių nuotekų taršos koncentracija
	2021 m.
	2022 m.
	2021 m.
	2022 m.

	pagal:   biocheminis deguonies suvartojimas (BDS7)  
	mg/l
	267,8
	325,3
	275,4
	339,8

	         suspenduotos medžiagos (SM) 
	mg/l
	248
	409,3
	256,5
	429,1

	riebalai (R)
	mg/l
	32
	31,0
	32,2
	31,0

	         azotas (N)
	mg/l
	66,1
	71,7
	66,5
	73,7

	         fosforas (P)
	mg/l
	8,7
	11,0
	8,9
	7,4

	Išleidžiamų nuotekų taršos koncentracija
	2021 m.
	2022 m.
	2021 m.
	2022 m.

	pagal:    biocheminis deguonies suvartojimas (BDS7) 
	mg/l
	9,7
	5,1
	9,5
	4,7

	         suspenduotos medžiagos (SM) 
	mg/l
	15,8
	9,4
	15,6
	8,9

	riebalai (R)
	mg/l
	2,7
	2,1
	2,7
	2,1

	         azotas (N)
	mg/l
	10,3
	12,3
	14,7
	11,7

	         fosforas (P)
	mg/l
	1,4
	1,4
	1,32
	1,2

	Išvalymo efektyvumas
	2021 m.
	2022 m.
	2021 m.
	2022 m.

	pagal:    biocheminis deguonies suvartojimas (BDS7) 
	mg/l
	96,4
	98,4
	96,6
	98,6

	         suspenduotos medžiagos (SM) 
	mg/l
	93,6
	97,7
	93,9
	97,9

	riebalai (R)
	mg/l
	91,6
	93,2
	91,6
	93,4

	         azotas (N)
	mg/l
	84,4
	82,8
	77,9
	84,1

	         fosforas (P)
	mg/l
	83,9
	87,3
	85,2
	84,3


	Nuotekų išvalymo efektyvumas pagerėjo rekonstravus Kėdainių miesto valymo įrenginius taip pat dėl Bendrovės taikomos griežtos gamybinių nuotekų kontrolės bei įmonių atsakingesnio požiūrio į išleidžiamų nuotekų kokybę ir aplinkosaugą. Nuotekų laboratorijoje 2022 m. atlikta 11699 nuotekų tyrimų. 
[bookmark: _Hlk5204967][bookmark: _Hlk64319249]	Dumblo tvarkymas. Dumblo apdorojimo įrenginiuose 2022 m. susidarė (sukaupta) apie 488 tonos dumblo granulių. Technologinio proceso metu išgaunamos biodujos, iš kurių gaminama elektros ir šilumos energija. 2022 m. išgauta 155,4 tūkst. m3 (2021 m. – 296,4 tūkst. m3) biodujų, pagaminta 485,7 MWh (2020 m. – 530,3 MWh) šilumos, 243,6 tūkst. kWh (2021 m. – 564,4 tūkst. kWh) elektros energijos. 2022 m. stipriai pabrangus energetiniams ištekliams buvo priimtas sprendimas iš susikaupusių biodujų ne gaminti elektros energiją, o nukreipti jas dumblo džiovinimui. Dumblo apdorojimui 2022 m. sunaudota 452,2 tūkst. kWh (2021 m. – 521,7 tūkst. kWh) elektros energijos. 2022 m. žemės ūkyje – dirvų tręšimui – buvo panaudota 720 t. apdoroto nusausinto dumblo.
[bookmark: _Hlk5204883]Vandens tiekimo ir nuotekų surinkimo paslaugų vartojimas. 2022 m. lyginant su 2021 m. vandens realizacija sumažėjo 42 tūkst. m3 (3,3 %). Iš jų 31,6 tūkst. m3 mažiau (įskaitant ir karštą vandenį) suvartojo rajono gyventojai, įmonių suvartojamas vandens kiekis pakito nežymiai.	Nuotekų realizacijos kiekis, lyginant su 2021 m., padidėjo 134 tūkst. m3 (realizuota 2053 tūkst. m3 nuotekų): 18,5 tūkst. m3 nuotekų mažiau gauta iš gyventojų, 167 tūkst. m3 daugiau iš pramonės įmonių, 14,5 tūkst. m3 mažiau iš smulkių įmonių įstaigų ir organizacijų.
Geriamojo vandens apskaitos prietaisų priežiūra ir eksploatacija. 2022 m. naujai įrengta 227 vnt. vandens apskaitos prietaisų. Šiuo metu 273 vnt. vartotojų ir abonentų apskaitos prietaisų neturi, iš jų: 187 vnt. daugiabučių namų vartotojai (136 vnt. bendrabučių tipo butuose), 81 vnt. individualių namų vartotojai, 5 vnt. įmonės. Šiems vartotojams ir abonentams suvartoto vandens kiekis skaičiuojamas pagal normas. 2022 m. daugiabučių namų įvadinių apskaitos prietaisai nebuvo įrenginėjami. 2022 m. pakeista ir metrologiškai patikrinta 5130 vnt. geriamojo vandens apskaitos prietaisų, įrengtų butuose, individualiuose namuose ir įmonėse.
Teikiamų paslaugų kainos. Bazinės kainos nustatomos 3 metų[footnoteRef:2] laikotarpiui ir perskaičiuojamos kiekvienais metais. [2:  Naujoje Įstatymo redakcijoje 5 metai.] 

Iki 2022 m. lapkričio 1 d. galiojo 2019 m. gruodžio 20 d. Kėdainių rajono savivaldybės tarybos sprendimu Nr. TS-298 patvirtintos geriamojo vandens tiekimo ir nuotekų tvarkymo kainos. Nuo 2022 m. lapkričio 1 d. įsigaliojo naujos 2022 m. rugsėjo 30 d. Kėdainių rajono savivaldybės tarybos sprendimu Nr. TS-259 patvirtintos kainos. Dėl energetinių kainų šuolio, atsižvelgiant į 2022 m. spalio 27 d. Lietuvos Respublikos Seimo priimto ir nauja redakcija išdėstyto Lietuvos Respublikos geriamojo vandens tiekimo ir nuotekų tvarkymo įstatymo (toliau – Įstatymas) 33 straipsnio 23 dalį[footnoteRef:3], pagal kurią, jeigu elektros ir (arba) dujų naudojamų geriamojo vandens tiekimo ir nuotekų tvarkymo, paviršinių nuotekų tvarkymo paslaugoms teikti, tarifų ir įkainių vidutinis pokytis viršija 30 proc., geriamojo vandens tiekėjai, parengia ir teikia Valstybinei energetikos reguliavimo tarybai (toliau - Taryba) perskaičiuotas bazines kainas. Dėl elektros ir dujų sąnaudų pokyčio bazinė kaina padidėjo 0,51 Eur/m3. 2022 m. gruodžio 1 d. Taryba nutarimu Nr. O3E – 1651 nustatė perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas[footnoteRef:4]. Perskaičiuotos bazinės kainos įsigaliojo nuo 2023 m. sausio 1d. [3:  Nauja redakcija įsigaliojo 2022 m. lapkričio 16 d.]  [4:  Įsigaliojus naujai Įstatymo redakcijai tiekiamo geriamojo vandens ir teikiamų nuotekų tvarkymo, paviršinių nuotekų tvarkymo paslaugų kainas nustato Taryba (9 straipsnio 1punkto 3, 4 papunkčiai).] 

 
Investicijos. 2022 m. Bendrovės lėšomis rekonstruota ir įrengta vandentiekio ir nuotekų tinklų už 318,45 tūkst. Eur. Naujai įrengti nuotekų tinklai (1012 m) Sirutiškio kaime Sodų, Vilties, Daškonių gatvėse, suprojektuoti ir įrengti vandentiekio tinklai Kęstučio – Birutės (315 m) gatvėse, nuotekų tinklai Dariaus ir Girėno (63 m) gatvėje, sužiedintas vandentiekio tinklas Lančiūnavos kaimo Alksnių – Užvalkių (280 m) gatvėse, parengtas techninis darbo projektas vandentiekio ir nuotekų įrengimui Dotnuvos miestelio Tilto – Vingio gatvėms. Perklotos vandentiekio linijos ties Šėtos 91 ir Pelėdnagiuose ties Koncevičiaus g. 10 namais, Josvainių miestelyje nuotekų tinklai Paliepių, Topolių, Labūnavos gatvėse. Pabaigti keisti (pradėta 2021 m.) Šėtos gatvės nuotekų šuliniai, liukai ir dangčiai (27,26 tūkst. Eur). 2022 metais investavome lėšas į Dotnuvos valymo įrenginių (113,5 tūkst. Eur) ir Josvainių valymo įrenginių (8,05 tūkst. Eur) rekonstrukcijas. Taip pat rekonstrukcija buvo vykdoma ir Krakių valymo įrenginiuose, kurią baigsime 2023 metais. 2022 m. pastatėme vandens gerinimo stotį Saviečių kaime (40,11 tūkst. Eur), įrengėme vandens gręžinį Šėtos miestelyje (26,95 tūkst. Eur). Rekonstravome miesto pramoninę ir Kęstučio gatvės siurblines, įrengdami nešmenų smulkintuvus, bei įrengėme slėgio matavimo perdavimo sistemą (34,78 tūkst. Eur). Ataskaitiniu laikotarpiu įsigyta vandens apskaitos prietaisų, siurblių, valymo įrenginių mechanizmų, kompiuterinės technikos, transporto, prietaisų, gamybinio-ūkinio inventoriaus už 133,53 tūkst. Eur. bei elektros pasigaminimo įranga už 50,74 tūkst. Eur.
Skolos. 2022 metais už suteiktas paslaugas bendra skola Bendrovei padidėjo nuo 800,52 tūkst. Eur (2021-12-31) iki 839,8 tūkst. Eur (2022-12-31) t. y 4,9 %. Iš jų: 46,21 tūkst. Eur padidėjo trumpalaikės skolos ir 6,88 tūkst. Eur sumažėjo ilgalaikės skolos. Per 2022 m. antstolių išieškota ir Bendrovei pervesta suma – 3512,03 Eur., skolų išieškojimo bendrovės išieškota suma yra – 22300,33 Eur . Bendrovė su tiekėjais 2022 m. atsiskaitė laiku, pradelstų skolų neturi.
Pajamos. 2022 metais iš viso gauta 4659,87 tūkst. Eur pajamų, iš pagrindinės veiklos – 4345,96 tūkst. Eur. 

	Pajamos, tūkst. Eur
	2022 m.
	2021 m.
	Pokytis, tūkst. Eur
	Pokytis, %

	Pagrindinės  veikos pajamos pajamos:
	4345,96
	4134,59
	211,37
	5,11

	Pajamos už vandens tiekimą
	1288,82
	1300,08
	-11,26
	-0,87

	Pajamos už nuotekų tvarkymą   
	2469,81
	2329,53
	140,28
	6,02

	Pajamos už apskaitos prietaisų priežiūrą ir vandens apskaitą 
	362,29
	362,1
	0,19
	0,05

	Pajamos už paviršinių nuotekų tvarkymą    
	225,04
	142,88
	82,16
	57,50

	Kitos veiklos pajamos                                          
	65,51
	184,15
	-118,64
	-64,43

	Finansinės veiklos pajamos                                
	248,4
	5,92
	242,48
	4095,95

	Iš viso
	4659,87
	4324,66
	335,21
	7,75



UAB „Kėdainių vandenys“ 2022 m. iš pagrindinės veiklos, lyginant su 2021 m. uždirbo 211,37 tūkst. Eur daugiau pajamų, iš jų: 140,28 tūkst. Eur daugiau už nuotekų tvarkymą ir 82,16 tūkst. Eur už lietaus nuotekų tvarkymą. Nuotekų tvarkymo pajamos padidėjo dėl nuo 2022 m. lapkričio 1 d. padidėjusių nuotekų tvarkymo įkainių bei realizuotų didesnių pramonės įmonių nuotekų kiekių. Paviršinių nuotekų pajamos padidėjo dėl po paviršinių nuotekų rekonstrukcijos ir plėtros padidėjusių lietaus surinkimo plotų ir naujų įkainių.
Kitos veiklos pajamos gautos už vietos ir mechanizmų nuomą, teikiamas vandentiekio ir nuotekų tinklų statybos paslaugas, papildomas vandentiekio, nuotekų, realizacijos padalinių ir laboratorijos teikiamas paslaugas. Šios pajamos sumažėjo, nes 2021 m. prie kitos veiklos pajamų  buvo priskirta gauta draudimo išmoka.
2022 m. lyginant su 2021 m. 242,48 tūkst. Eur padidėjo finansinės veiklos pajamos. Pajamos padidėjo dėl priskaitytos UAB „Techsis“ kompensacijos už uždelsimą pagal Rangos sutarties terminus.
Sąnaudos. Bendrovės patiriamos sąnaudos, lyginant su 2021 m., padidėjo 21,5 % (938,23 tūkst. Eur).
	Sąnaudos tūkst. Eur
	2022 m.
	2021 m.
	Pokytis tūkst. Eur
	Pokytis %

	Pagrindinė veikla
	5205,82
	4267,59
	938,23
	22,0

	Kita veikla
	47,17
	30,63
	16,54
	54,0

	Finansinė investicinė  veikla
	42,48
	59,77
	-17,29
	-28,9

	Viso
	5295,47
	4357,99
	937,49
	21,5



Didžiausią patiriamų sąnaudų dalį sudaro pagrindinės veiklos sąnaudos (5205,82 tūkst. Eur). Lyginant su 2021 m. jos padidėjo 938,23 tūkst. Eur. Pagrindinė padidėjusių sąnaudų priežastis išaugusios energetikos kainos. Mokestis už elektros energiją padidėjo 690,6 tūkst. Eur, šildymo sąnaudos –18,25 tūkst. Eur, degalų transporto priemonėms ir technologinio kuro (gamtinės dujos) –95,5 tūkst. Eur. Eksploatacinių, technologinių medžiagų sąnaudos padidėjo – 37,2 tūkst. Eur, ilgalaikio turto nusidėvėjimo – 35,6 tūkst. Eur, remonto ir kitų paslaugų sąnaudos – 27,9 tūkst. Eur, darbo užmokesčio sąnaudos – 82,1 tūkst. Eur, mokesčių sąnaudos – 56,58 tūkst. Eur.[footnoteRef:5] 2022 m. mažėjo atidėjinių ir beviltiškų skolų nurašymo sąnaudos. [5: Taršos mokesčio sąnaudos lyginant su 2021 m. padidėjo 35,83 tūkst. Eur; gamtos išteklių mokesčio sąnaudos padidėjo 15 tūkst. Eur.
] 

Kitos veiklos sąnaudos lyginant su 2021 m. padidėjo 16,54 tūkst. Eur. 2021 m. Bendrovė mažiau atliko užsakomųjų statybos darbų ir kitų paslaugų (transporto nuomos, nuotekų tvarkymo padalinio atliekamų paslaugų).
Finansinės – investicinės veiklos sąnaudos lyginant su 2021 m. sumažėjo 17,29 tūkst. Eur dėl 2021 m. didesnių paskolų palūkanų sąnaudų.
Veiklos rezultatai. 2022 m. Bendrovė patyrė 635.6 tūkst. Eur. nuostolį. 
	Finansiniai veiklos rodikliai
	Rodiklis
	2022 m.
	2021 m.

	Bendrasis pelningumas, % (bendrasis pelnas/pardavimo pajamos)
	5,96%
	24,74%

	Grynasis pelningumas, % (grynasis pelnas/pardavimo pajamos)
	-14,64%
	-0,33%

	Turto pelningumas ROA, % (grynasis pelnas/turtas)
	-1,44%
	-0,03%

	Turto apyvartumas, kartais (pardavimo pajamos/ turtas)
	0,10
	0,10

	Bendrasis likvidumas, kartais (trumpalaikis turtas/ trumpalaikiai įsipareigojimai)
	0,63
	0,80



Bendrasis pelningumas. Rodiklis parodo kiek bendrojo pelno tenka vienam pardavimo pajamų vienetui. Bendrojo pelningumo dėka galima spręsti ar yra pakankamas skirtumas tarp produkcijos pardavimo kainų ir jų gamybos išlaidų. Bendrasis pelningumas vertinamas labai gerai kai yra didesnis negu 35 proc., gerai kai didesnius negu 15 proc., nepatenkinamai kai mažesnis nei 7 proc., blogai kai neigiamas.
Grynasis pelningumas parodo kiek grynojo pelno tenka vienam pardavimo pajamų vienetui. Pageidautina, kad rodiklis būtų didesnis nei 5 proc. Jeigu rodiklis lygus nuliui, vadinasi pardavimai neduoda jokio grynojo pelno įmonė dirba neefektyviai.
Turto pelningumas parodo kaip efektyviai valdomas turtas. Rodiklio reikšmė vertinama labai gerai kai siekia 22 proc., gerai kai siekia 15 proc., nepatenkinamai kai siekia mažiau nei 7 proc., blogai kai reikšmė neigiama.
Turto apyvartumas parodo kaip efektyviai įmonė panaudoja turimą turtą pardavimo procesui garantuoti t. y. kiek vienas turto vienetas sukuria pajamų. Kuo jis didesnis tuo įmonė dirba efektyviau.
Bendrasis likvidumas parodo įmonės sugebėjimą padengti skolas likvidžiu trumpalaikiu turtu. 
Pasiekti veiklos rezultatai neatitinka Bendrovės sau išsikeltų tikslų: neprognozuojamas energetinių išteklių kainų šuolis, ženkliai padidėjusios medžiagų, žaliavų, kuro perkamų paslaugų kainos, padidėjusios mokesčių sąnaudos nulėmė neigiamą Bendrovės darbo rezultatą. 

PASIEKTŲ REZULTATŲ ATITIKTIS BENDROVĖS STARTEGINIAMS TIKSLAMS

	Strateginiai uždaviniai
	Priemonės
	Siektina rodiklio reikšmė ir mato vnt.
	Pasiekta rodiklio reikšmė 2022m.*
	Komentarai paaiškinimai
	Įgyvendinimo terminai

	Veiklos kryptis. ĮMONĖS VEIKLOS EFEKTYVUMO IR PASLAUGŲ KOKYBĖS GERINIMAS

	1. Tikslas: Didinti centralizuoto geriamojo vandens tiekimo ir nuotekų tvarkymo ūkio veiklos efektyvumą.

	1.1. Sumažinti vandens nuostolius.
	1.1.2.Įrengti vandens slėgio  matavimo ir duomenų perdavimo sistemas Pramonės rajone, Babėnuose ir Vilainiuose
	SIS -3 vnt./15 tūkst. Eur
	SIS-3 vnt./ 9,7  tūkst. Eur
	Įgyvendinta
	2020-2022 m.

	1.2. Sumažinti infiltraciją.
	1.2.1. Atnaujinti Kėdainių paviršinių nuotekų tinklai pagal 3.1.1 papunktį
	Pasiekti 38%
	44,70%
	Rodiklis  nepasiektas
	2020-2022 m.

	1.3 Modernizuoti  valdymo sistemas
	1.3.2 Rekonstruoti  nuotekų siurblių valdymo sistemas  Dotnuvos, Beržų pagrindinėse ir Akademijos II siurblinėje
	SIS -3 vnt./30 tūkst. Eur
	SIS -3 vnt./19,17 tūkst. Eur
	Įgyvendinta
	2021-2022 m.

	1.4. Užtikrinti geriamojo vandens kokybę, atitinkančią LR teisės aktais  nustatytus reikalavimus.
	1.4.4. Pastatyti vandens gerinimo stotį Saviečių kaime
	VGĮ - 1vnt./15 tūkst. Eur
	VGĮ-1 vnt./40,11 tūkst. Eur
	Įgyvendinta
	2022 m.

	
	1.4.2. Pastatyti vandens gerinimo stotį Taujankų kaime
	VGĮ - 1vnt./10 tūkst. Eur
	x
	Perkelta į vėlesnius laikotarpius
	2022 m.

	
	1.4.3. Pastatyti vandens gerinimo stotį Paežerių kaime
	VGĮ - 1vnt./15 tūkst. Eur
	x
	Perkelta į vėlesnius laikotarpius
	2022 m.

	1.5. Gerinti  aplinkos  ekologiją.
	1.5.2. Išplėsti Dotnuvos km. valymo įrenginius
	Techn.  Dok.-1 vnt.
	VĮ- 1 vnt./113,15 tūkst. Eur
	Įgyvendinta
	2021m.

	
	1.5.4. Nuotekų valyklos rekonstrukcija Akademijos mstl. Kėdainių raj.
	VĮ -1 vnt./914 tūkst. Eur
	VĮ-1/700,7 tūkst. Eur**
	Įgyvendinta
	2021-2022m.

	
	1.5.3.Kėdainių miesto valymo įrenginių rekonstrukcija
	VĮ -1 vnt./3532 tūkst. Eur
	VĮ-1 vnt./3753 tūkst. Eur
	Įgyvendinta
	2020-2022m.

	Veiklos kryptis : PASLAUGŲ PRIEINAMUMO DIDINIMAS

	2. Tikslas: Išplėsti geriamojo vandens tiekimo ir nuotekų tvarkymo infrastruktūrą, kad 95 proc. Bendrovės aptarnaujamų teritorijų gyventojų galėtų naudotis centralizuotai tiekiamo geriamojo vandens ir nuotekų tvarkymo paslaugomis.

	2.1. Vystyti vandens tiekimo ir nuotekų tvarkymo infrastruktūros plėtrą.

 
	2.1.1. Vandentiekio ir nuotekų tinklų plėtra Šėtos miestelyje  
 
	VT -8,13 km/448,9 tūkst. Eur.
	VT -8,13 km/381,2 tūkst Eur**
	Darbai užbaigti. Defektų šalinimo laikotarpis.
	2019-2021 m.
 

	
	
	NT - 15,32 km /1174,39 tūkst. Eur
	NT - 15,32 km/997,5 tūkst. Eur**
	Darbai užbaigti. Defektų šalinimo laikotarpis.
	

	
	2.1.2. Nuotekų tinklų plėtra Kunionių kaime  
	NT - 4,11 km/471,2 tūkst. Eur
	NT - 4,11 km/363,5 tūkst. Eur**
	Darbai užbaigti. Defektų šalinimo laikotarpis.
	2019-2021 m.

	
	2.1.3. Išplėsti vandentiekio ir  nuotekų tinklus Dotnuvos miestelio Tilto g. ir Vingio g .
	Techn.  Dok.-1 vnt.
	Techn.Dok-1/10 tūkst. Eur
	Įgyvendinta
	2022 m.

	
	2.1.4. Įrengti buitinių nuotekų tinklus  Beržų kaime
	Techn.  Dok.-1 vnt.
	x
	Perkelta į vėlesnius laikotarpius
	2022 m.

	
	2.1.7. Įrengti buitinių nuotekų tinklus Sirutiškio k. Sodų, Vilties, Daškonių g.
	NT-900m/80 tūkst. Eur
	NT-1.52 km/126,41 tūkst. Eur
	Įgyvendinta
	2021-2022 m.

	
	2.1.12.Įrengti  vandentiekio  tinklus Kalnaberžės  kaime Šermukšnių g.
	VT-500 m
	x
	Investicijos laikinai atsisakyta, dėl besijungiančių vartotojų sumažėjimo
	2022 m.

	
	2.1.13. Įrengti naują vandens gręžinį, vandens gerinimo stotį ir nuotekų siurblinę Šėtos gyvenvietėje
	VGĮ - 1vnt., NS-1 nvt;VGr-1 vnt.
	NS-1/26,25 tūkst. Eur ; VGr-1vnt./26,95 tūkst. Eur
	Vandens gerinimo stoties statyba perkelta vėlesniam laikotarpiui
	2021-2022 m.

	Veiklos kryptis: PAVIRŠINIŲ NUOTEKŲ SISTEMOS TVARKYMAS IR PLĖTRA

	3. Tikslas. Sumažinti užtvindymo paviršinėmis nuotekomis riziką, pagerinti miesto infrastruktūrą tankiai apgyvendintose teritorijose.

	3.1. Atnaujinti ir išplėsti  Kėdainių miesto paviršinių nuotekų tinklus.
	3.1.1 Kėdainių miesto paviršinių nuotekų tinklų  rekonstrukcija ir plėtra II et.
	PNTN-5,685km; PNTR-1,507 km/2013 tūkst. Eur
	PNTN-6,144 km;PNTR-1,507km/ 1984,5 tūkst. Eur
	Įgyvendinta
	2020-2022 m.

	Veiklos kryptis: EKSPLOATUOJMO TURTO NAUJINIMAS

	4. Tikslas. Geriamojo vandens tiekimo ir nuotekų sistemų renovavimas, mechanizmų, autotransporto ūkio, kitos įrangos ir inventoriaus atnaujinimas

	4.1. Atnaujinti  vandens tiekimo ir nuotekų infrastruktūrą.


	4.1.1. Vandentiekio tinklų rekonstrukcija Šėtos miestelyje  
	VT -2,70  km/134,5 tūkst Eur
	VT -2,70  km/134,5 tūkst. Eur**
	Darbai užbaigti. Defektų šalinimo laikotarpis.
	2019-2021 m.

	
	4.1.2. Vandentiekio ir nuotekų tinklų rekonstrukcija Kunionių kaime  
	VT - 4,31 km NT-0,18 km/229,2 tūkst. Eur
	VT - 4,31 km NT-0,18 km/206,2 tūkst. Eur**
	Darbai užbaigti. Defektų šalinimo laikotarpis.
	2019-2021 m.

	
	4.1.1. Chemikų, Respublikos g. uždaromosios armatūros keitimas, vamzdynų ir įvadų keitimas
	VT-270 m/20 tūkst. Eur
	3,13 tūkst. Eur
	Įgyvendinta
	2021-2022 m.

	
	4.1.3. Rekonstruoti vandentiekio tinklus Pelėdnagių kaime
	VT-1200m/101 tūkst. Eur
	x
	Parengtas techninis darbo projektas 
	2021-2022 m.

	
	4.1.6. Perkloti vandentiekio liniją Derliaus g. (D400)
	VT-430 m/50 tūkst. Eur
	x
	Perkelta į vėlesnius laikotarpius
	2022 m.

	
	4.1.7. Perkloti vandentiekio liniją Šėtos g 91 (D200)
	VT-200m/25 tūkst. Eur
	VT-267m/10,61 tūkst. Eur
	Įgyvendinta
	2022 m.

	
	4.1.8. Rekonstruoti Gegučių g. nuotekų tinklus nuo Paparčių-Kanapinsko g. sankryžos iki Josvainių g. kolektoriaus (D1000).
	NT-300m /50 tūkst. Eur
	x
	Perkelta į vėlesnius laikotarpius
	2022 m.

	
	4.1.9. Rekonstruoti vandentiekio tinklą (D100) Pelėdnagiuose,  Koncevičiaus g. 10 (po namu)
	VT-50m/15 tūkst. Eur
	VT-100m/2,59 tūkst. Eur
	Įgyvendinta
	2022 m.

	
	4.1.13. Rekonstruoti administracinį pastatą  Dotnuvos g. 5, pritaikant naudoti žalios iš atsinaujinančių  šaltinių pagamintos elektros  energijos panaudojimui
	1 vnt./10 tūkst. Eur
	x
	Atlikta studija, rengiamas projektas
	2022 m.

	4.2.Naujinti autotransporto parką.
	4.2.1. Transporto priemonių atnaujinimas
	7 vnt./49 tūkst. Eur
	5 vnt./27,16 tūkst. Eur
	Nepasiekta dėl lėšų trūkumo
	2020-2022 m.

	4.3.Naujinti esamus mechanizmus, darbo mašinas, gamybinį ūkinį inventorių 
	4.3.1. Nuotekų ir vandens siurblių ir kitų mechanizmų keitimas įsigijimas
	39 tūkst. Eur
	55,46 tūkst. Eur
	Įsigyjama pagal poreikį
	2020-2022 m.

	
	4.3.2. Miesto nuotekų valymo įrenginių , mechanizmų keitimas, įsigijimas
	32 vnt/129 tūkst. Eur
	29 vnt./124,8 tūkst. Eur
	Įsigyjama pagal poreikį
	2020-2022 m.

	
	4.3.3.Įrangos (prietaisų) darbo įrankių tarnyboms atnaujinimas, įsigijimas
	13 tūkst. Eur
	16,94 tūkst. Eur
	Įsigyjama pagal poreikį
	2020-2022 m.

	
	4.4.4. Laboratorinės įrangos atnaujinimas
	11 tūkst. Eur
	18,19 tūkst. Eur
	Įsigyjama pagal poreikį
	2020-2022 m.

	
	4.4.5. Gamybinio ūkinio inventoriaus atnaujinimas.
	6 tūkst. Eur
	12,56 tūkst. Eur
	Įsigyjama pagal poreikį
	2020-2022 m.

	4.4 Naujinti  vandens apskaitos  prietaisus
	4.4.1 Apskaitos prietaisų įsigijimui
	15 tūkst. Eur
	13,98 tūkst. Eur
	Įsigyjama pagal poreikį
	2020-2022 m.

	4.5. Naujinti kompiuterinę įrangą.
	4.5.1. Naujų kompiuterių ir kitos kompiuterinės įrangos įsigijimas
	12 vnt./13 tūkst. Eur
	16 vnt./14,69 tūkst. Eur
	Įsigyjama pagal poreikį
	2020-2022 m.

	Veiklos kryptis: DARBUOTOJŲ DARBO KOKYBĖS GERINIMAS 

	5. Tikslas. Efektyvesnis, kokybiškesnis ir saugesnis darbas

	5.1 Tobulinti  vadovų, personalo specialistų ir kitų darbuotojų kvalifikaciją, žinias gebėjimus bendrovėje.
 
	5.1.1.  Seminarai, konferencijos, profesinis  mokymas (pagal metinį mokymų planą)
	6 tūkst. Eur
	289 vnt/12,98 tūkst. Eur
	Pagal poreikį
	2020-2022 m.

	
	5.1.2. Kompiuterinių programų naujinimas
	23 tūkst. Eur
	6 vnt/20,45 tūkst. Eur
	Pagal poreikį
	2020-2022 m.

	
	*Tęstinių investicijų reikšmės nurodytos augančiai
	
	

	
	** Nurodytos investicijų apmokėtos sumos
	
	
	


INFORMACIJA APIE ATLIKTĄ METINIŲ FINANSINIŲ ATASKAITŲ AUDITĄ

Metinių finansinių ataskaitų auditą atlieka UAB ,,Apskaitos ir mokesčių konsultacijos“. 2022 m. finansinių ataskaitų auditas pagal 2023 m. sausio 25 d sutartį Nr.23/01/25/23-06 turi būti atliktas iki 2023 m. kovo 27 d. 

RIZIKOS VALDYMO POLITIKOS ĮGYVENDINIMAS

UAB „Kėdainių vandenys“ 2020–2022 m. veiklos strateginiame plane, sutrikimų šalinimo ir/ar prevencijos įgyvendinimo priemonių plane, ekstremaliųjų situacijų valdymo plane yra nustačiusi grėsmes, galinčias daryti įtaką Bendrovės veiklai bei numačiusi prevencines priemones grėsmių šalinimui. Bendrovėje nuolat analizuojami rizikos veiksniai ir priimami prevenciniai sprendimai.

VEIKLOS PLANAI IR PROGNOZĖS

2023 m. prioritetiniais tikslais Bendrovė laiko šių priemonių vykdymą:
· užtikrinti kokybišką ir nepertraukiamą geriamojo vandens tiekimo ir nuotekų tvarkymo paslaugų teikimą;
· siekti, kad teikiamos paslaugos atitiktų nustatytus paslaugų kokybės ir aplinkosaugos reikalavimus;
· tęsti vandentiekio ir nuotekų tinklų renovaciją ir plėtrą, naujinti mechanizmus, darbo mašinas, pastatus, kompiuterinę įrangą, autotransportą, vandens apskaitos priemones Bendrovės lėšomis pagal 2023–2028 m. veiklos planą; 
· Bendrovė 2023 m. planuoja perskaičiuoti geriamojo vandens tiekimo ir nuotekų tvarkymo paslaugų bazines kainas;








Direktorius	 						          Rimgaudas Praninskas
Vandens tiekimas Eur/m3
nuo 2020-02-01	
Vartotojams (bute)	Vartotojams (ind. namas)	Abonentams	0.98	0.88	0.98	nuo 2022-11-01	
Vartotojams (bute)	Vartotojams (ind. namas)	Abonentams	1.0900000000000001	1.06	1.18	nuo 2023-01-01	
Vartotojams (bute)	Vartotojams (ind. namas)	Abonentams	1.23	1.2	1.32	



Nuotekų tvarkymas Eur/m3
nuo 2020-02-01	
Vartotojams (bute)	Vartotojams (ind. namas)	Abonentams	1.33	1.2	1.2	nuo 2022-11-01	
Vartotojams (bute)	Vartotojams (ind. namas)	Abonentams	1.55	1.52	1.51	nuo 2023-01-01	
Vartotojams (bute)	Vartotojams (ind. namas)	Abonentams	1.92	1.89	1.88	

